EkBass/fiwiki-20250220-pages-articles huggingface dataset:
Vainajan muotokuva

__NOTOC__ Vainajan muotokuva on Eleanoora Rosenholmin ensimmäinen studioalbumi, joka julkaistiin Suomessa 5. joulukuuta ja maailmanlaajuisesti 12. joulukuuta 2007. == Tuotantotiedot == Albumin kappaleet ovat säveltäneet ja sanoittaneet Mika Rättö, Pasi Salmi ja Noora Tommila. Levyllä esiintyvät heidän lisäkseen myös Turo Sinkkonen ja Tuomas Niskanen. Albumin ovat äänittäneet Pasi Salmi ja Mikä Rättö SS-Palace-studiolla. Albumin ovat miksanneet ja masteroineet Salmi, Rättö ja Sami Sänpäkkilä. Albumi on julkaistu Fonal Records -levy-yhtiölle. == Kappaleet == # # # # # # # # # == Arvostelut == * Desibeli.net: Desibeli.net: Levyarvio * Nyt.fi: Nyt.fi: Levyarvio * Pitchfork: 8.2/10Pitchfork Media: Album review * Soundi: Soundi: Levyarvio == Lähteet == Luokka:Vuoden 2007 esikoisalbumit Luokka:Eleanoora Rosenholmin albumit
Lähdesara

Lähdesara (Carex paniculata) on sarakasvien heimoon ja sarojen sukuun kuuluva, Euroopassa laajalle levinnyt kasvi. Lähdesaran tieteellinen nimi "paniculata" tulee latinan kielen sanasta "paniculus". Lähdesara on Suomessa uhanalainen ja rauhoitettu laji.Ympäristöministeriö: Luonnonsuojeluasetuksessa rauhoitetut lajit. Viitattu 27.4.2009. == Ulkonäkö ja koko == Monivuotinen lähdesara on sarojen joukossa suurikokoinen laji. Tiivis- ja korkeamättäinen kasvi saattaa kasvaa jopa 1,5 metriä korkeaksi. Varret ovat kolmisärmäisiä. Kasvin lehdet ovat noin 0,5 cm leveitä, harmaanvihreitä ja vartta lyhyempiä. Lähdesaran kukinto on röyhymäinen, monitähkäinen ja kasvaa 5–15 cm pitkäksi. Emikukat sijaitsevat ruskean tähkän tyvessä, hedekukat sen kärjessä. Lähdesara kukkii kesä-heinäkuussa.Retkeilykasvio 1998, s. 548. Suomessa tavattavista saroista lähdesara muistuttaa läheisesti röyhysaraa (Carex appropinquata). Toisistaan lajit erottaa niiden lehdistä. Lähdesaralla lehdet ovat hieman kouruisia ja röyhysaralla puolestaan litteitä.Laine 1997, s. 106–107. == Levinneisyys == Lähdesara on tavallinen laji Länsi- ja Itä-Euroopassa, jossa sitä tavataan aina Volgalle saakka. Sitä tavataan myös Italiassa, Portugalissa, Pohjois- Espanjassa ja Balkanilla. Pohjoismaissa lähdesara on yleinen vain Tanskassa. Suomessa, Ruotsissa ja Norjassa se sen sijaan on hyvin harvinainen. Suomessa lähdesaraa tavataan lounais- ja länsiosassa maata sijaitsevien harjujen reunoilla olevista lähteiköistä. Pääasiassa kasvin kasvupaikat sijaitsevat Pohjankankaan ja Hämeenkankaan harjualueilla Karviassa, Kankaanpäässä ja Ikaalisissa. Suomen suurin, satojen lähdesarayksilöiden esiintymä on Oripään Myllylähteellä. Lajin pohjoisimmat kasvupaikat Suomessa sijaitsevat Kauhajoella ja Isojoella. == Elinympäristö == Lähdesara kasvaa harjujen reunoilla olevissa lähteiköissä, lähdepurojen varsilla sekä suurien, talviaikaankin sulana pysyvien lähteiden rannoilla. Lähdesara on kokonaan riippuvainen lähteiköistä. Vedenpinnan on pysyttävä aina lähes samalla tasolla. Kasvin juuret eivät kestä jäätymistä. Kasvi on kadonnut monilta kasvupaikoiltaan muun muassa ojitusten, patoamisten, kala-altaiden rakentamisen ja erityisesti vedenottamoiden rakentamisen takia. Nämä ovat muuttaneet merkittävästi lähteiden tilaa ja näin hävittäneet lähdesaran kasvupaikkoja. == Lähteet == * Laine, Unto: Lähdesara. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 106–107. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * *Laji.fi: lähdesara (Carex paniculata) *Den virtuella floran: Vippstarr Luokka:Sarat Luokka:Suomen erittäin uhanalaiset kasvit
Aivokirurgin alakerrassa

__NOTOC__ Aivokirurgin alakerrassa on musiikkiyhtyeen nimeltä Itkevä tyttö ensimmäinen EP, joka on ilmestynyt vuonna 2003. Levyn on äänittänyt, miksannut ja masteroinut Mika Haapasalo (Popstudio) ja levyllä vierailevat Esko Grundström (kontrabasso) sekä Anna Grundström (sello). == Kappaleet == # # # # # == Lähteet == * Yhtyeen kotisivu Luokka:Vuoden 2003 EP:t Luokka:Itkevän tytön albumit
Yö kylpyammeessa

__NOTOC__ Yö kylpyammeessa on Itkevä tyttö -yhtyeen ensimmäinen pitkäsoitto, joka julkaistiin vuonna 2006. Albumi sisältää 11 kappaletta ja yhden piiloraidan. Levyn ovat äänittäneet ja miksanneet Timo Kuismanen ja Lauri- Matti Parppei sekä masteroinut Julius Mauranen. == Kappaleet == # # # # # # # # # # # # == Vierailevat muusikot == * Esko Grundström – kontrabasso * Iida Leppänen – saksofoni * Veera Palmroos – trumpetti * Anna-Maria Ollila – käyrätorvi == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Lähteet == * www.itkevatytto.fi === Viitteet === == Aiheesta muualla == * Studiopäiväkirja Luokka:Vuoden 2006 esikoisalbumit Luokka:Itkevän tytön albumit
Hiljainen Berliini

__NOTOC__ Hiljainen Berliini on musiikkiyhtyeen nimeltä Itkevä tyttö toinen pitkäsoitto, joka julkaistiin vuonna 2007. Albumi sisältää yhteensä 10 kappaletta. Levyn ovat äänittäneet ja miksanneet Timo Kuismanen sekä Lauri- Matti Parppei, ja Julius Mauranen on masteroinut sen Studio Kekkosella. Tuottajana on toiminut Timo Kuismanen. Albumilla vierailevat seuraavat henkilöt: Jenna Suomalainen (haitari), Juulia Suomalainen (alttoviulu) sekä Timo Kuismanen (kitara). Hiljainen Berliini valittiin julkaisuvuotensa 25. parhaaksi kotimaiseksi albumiksi musiikkilehti Rumban vuosiäänestyksessä.Kaupunkilehti Uusi Rauma - "Jos innostuu, innostuu kunnolla" (23.1.2008) == Kappaleet == # Hän näytti nuorelta – 3:22 # Helena kirjoittaa – 4:55 # Vertigo – 3:36 # Hiljainen Berliini – 7:34 # Talo puiston laidalla – 3:41 # Kesä kääntyy myötäpäivään – 5:23 # Liikennekaaos – 3:40 # Saippuavesiblues – 2:10 # Sairaana... edelleen – 2:28 # Keskeneräisestä kirjasta – 6:07 == Arvostelut == * Desibeli.net: Desibeli.net: Levyarvio * Rumba: neutraaliRumba: Levyarvio * Soundi: Soundi: Levyarvio == Lähteet == * www.itkevatytto.fi === Viitteet === == Aiheesta muualla == * Studiopäiväkirja Luokka:Vuoden 2007 albumit Luokka:Itkevän tytön albumit
Meri (albumi)

Meri on musiikkiyhtyeen nimeltä Itkevä tyttö kolmas pitkäsoitto, joka julkaistiin 25. helmikuuta 2009. Albumi sisältää yhteensä 11 kappaletta. Levyn ovat äänittäneet ja miksanneet Timo Kuismanen, joka toimi myös tuottajana, ja Lauri-Matti Parppei sekä masteroinut Jaakko Viitalähde Virtalähde Analog Audiolla. Yhtyeen lisäksi kappaleilla soittavat myös tuottaja Kuismanen (slide-kitara ja syntetisaattori) ja Lauri Mäntysaari (viulu ja alttoviulu).Itkevä tyttö | Musiikki Albumi on ollut ladattavissa myös sähköisesti esimerkiksi iTunes-verkkokaupasta 30. maaliskuuta 2009 alkaen.iTunes == Kappaleet == # # # # # # # # # # # == Arvostelut == * Desibeli.net: Desibeli.net: Levyarvio * Rumba: positiivinenRumba: Levyarvio * Soundi: Soundi: Levyarvio == Lähteet == Luokka:Vuoden 2009 albumit Luokka:Itkevän tytön albumit
Koš (Armenia)

Koš (, romanisoitu myös muodossa Koghes; aiemmin Kvash) on kylä ja kunta Aragatsotnin maakunnassa, Armeniassa, noin 18 kilometriä lounaaseen Aštarakista. Vuonna 2001 Košissa oli yhteensä 2 756 asukasta. Paikkaa kutsuttiin nimellä Kvash alkukristillisinä aikoina. Kylässä on 1200-luvulta peräisin olleen kirkon rauniot ja jäänteitä rautakautisesta asutuksesta. ==Lähteet== Luokka:Armenian kunnat
Slummien miljonääri

Slummien miljonääri () on vuonna 2008 ensi-iltansa saanut Danny Boylen ohjaama brittiläinen draamaelokuva. Se pohjautuu Vikas Swarupin esikoisromaaniin Tyhjentävä vastaus eli Kuka voittaa miljardin?. Elokuvan pääosissa ovat Dev Patel ja Freida Pinto. Elokuva oli kansainvälinen menestys ja sai runsaasti palkintoja, muun muassa kahdeksan Oscar-palkintoa, seitsemän Baftaa ja viisi Golden Globea. Elokuva perustuu television Haluatko miljonääriksi? -tietokilpailuun. == Näyttelijät == == Palkinnot ja ehdokkuudet == === Oscar- palkinnot === * Parhaan elokuvan Oscar-palkinto – Christian Colson * Parhaan ohjauksen Oscar-palkinto – Danny Boyle * Parhaan musiikin Oscar-palkinto – A. R. Rahman * Parhaan laulun Oscar-palkinto – ”Jai Ho”, tekijät: A. R. Rahman (musiikki), Gulzar (sanat) * Parhaan sovitetun käsikirjoituksen Oscar-palkinto – Simon Beaufoy * Parhaan kuvauksen Oscar-palkinto – Anthony Dod Mantle * Parhaan leikkauksen Oscar-palkinto – Chris Dickens * Parhaan äänityksen Oscar- palkinto – Resul Pookutty, Richard Pryke, Ian Tapp === Oscar-ehdokkuudet === * Parhaiden äänitehosteiden Oscar-palkinto – Tom Sayers * Parhaan laulun Oscar-palkinto – ”O... Saya”, tekijät: A. R. Rahman (musiikki) & M.I.A. (sanat) === Bafta-palkinnot === * Parhaan elokuvan Bafta * Paras ohjaaja – Danny Boyle * Paras sovitettu käsikirjoitus – Simon Beaufoy * Paras musiikki – A.R. Rahman * Paras kuvaus – Anthony Dod Mantle * Paras leikkaus – Chris Dickens * Paras äänitys – Glenn Freemantle, Resul Pookutty, Richard Pryke, Tom Sayers, Ian Tapp === Bafta-ehdokkuudet === * Outstanding British Film * Paras miespääosa – Dev Patel * Paras naissivuosa – Freida Pinto * Paras tuotannon suunnittelu – Mark Digby, Michelle Day === Golden Globe -palkinnot === * Parhaan draamaelokuvan Golden Globe * Parhaan ohjauksen Golden Globe – Danny Boyle * Parhaan käsikirjoituksen Golden Globe – Simon Beaufoy * Parhaan musiikin Golden Globe – A. R. Rahman * Parhaan laulun Golden Globe – A. R. Rahman == Lähteet == ==Aiheesta muualla== * * Slummien miljonääri Box Office Mojossa * Slummien miljonääri Rotten Tomatoesissa * Slummien miljonääri Metacriticissä Luokka:Vuoden 2008 brittiläiset elokuvat Luokka:Brittiläiset draamaelokuvat Luokka:Elokuvat orvoista Luokka:Danny Boylen ohjaamat elokuvat Luokka:Searchlight Picturesin elokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan leikkauksen Oscar-palkinnon saaneet elokuvat Luokka:Parhaan musiikin Oscar- palkinnon saaneet elokuvat Luokka:Parhaan laulun Oscar-palkinnon saaneet elokuvat Luokka:Parhaan äänityksen Oscar-palkinnon saaneet elokuvat Luokka:Golden Globe -palkitut elokuvat Luokka:BAFTA Film Award -palkitut elokuvat Luokka:SAG-palkitut elokuvat Luokka:Seulonnan keskeiset artikkelit Luokka:Elokuvat köyhyydestä
Propionaatti

Propionaatti eli propanaatti (C2H5COO-) on propaanihapon protolysoituessa syntyvä anioni. Propionaattinimitystä käytetään myös propaanihapon suoloista ja estereistä. Propionaatin CAS-numero on 72-03-7 ja moolimassa 73,07 g/mol. Natriumin ja kalsiumin propionaattisuoloja käytetään elintarvikkeissa lisäaineina. Homeita vastaan ne ovat jopa tehokkaampia kuin natriumbentsoaatti, mutta hiivoihin ne eivät vaikuta. == Propionaatteja == === Ioniyhdisteitä === *Natriumpropionaatti C2H5CO2Na *Kaliumpropionaatti C2H5CO2K *Kalsiumpropionaatti (C2H5CO2)2Ca === Estereitä === *Metyylipropionaatti C2H5(CO)OCH3 *Etyylipropionaatti C2H5(CO)OCH2CH3 *Propyylipropionaatti C2H5(CO)OCH2CH2CH3 *Butyylipropionaatti C7H14O2, CAS 590-01-2 *Pentyylipropionaatti C8H16O2, CAS 624-54-4 *Heksyylipropionaatti C9H18O2, CAS 2445-76-3 *Heptyylipropionaatti C10H20O2, CAS 2216-81-1 *Oktyylipropionaatti C11H22O2, CAS 142-60-9 *Nonyylipropionaatti C12H24O2, CAS 53184-67-1 *Dekyylipropionaatti C13H26O2, CAS 5454-19-3 *Bentsyylipropionaatti C10H12O2, CAS 122-63-4 == Lähteet == == Aiheesta muualla == *PubChem: Propionate Luokka:Anionit Luokka:Esterit de:Propionat en:Propionate
Ahmoon koulu

Ahmoon koulu oli Karkkilassa 4 kilometriä Karkkilan keskustasta sijainnut peruskoulu. Vuonna 2015 koulussa oli noin 100 oppilasta. Koulun yhteydessä toimi iltapäiväkerho ja esikoulu. Koulu täytti toukokuussa 2008 sata vuotta. Ahmoon koulu lakkautettiin vuonna 2016, ja se yhdistettiin Nyhkälän kouluun. == Lähteet == *Ahmoon koulun sivut (Arkistoitu versio) === Viitteet === == Aiheesta muualla == *Karkkilalainen Facebookissa: Kaupunginvaltuusto äänin 19-16: Ahmoon koulu lopetetaan Luokka:Suomen peruskoulut Luokka:Karkkilan rakennukset ja rakennelmat
Työpaikkaliikunta

Työpaikkaliikunnalla tarkoitetaan työnantajan järjestämiä tai tukemia liikuntamahdollisuuksia. Työnantaja voi esimerkiksi palkata työntekijöille liikunnanohjaajan tai ostaa työntekijöille ulkopuolisen palveluntuottajan liikuntapalveluita. Liikuntapalvelujen tarjoaminen on työnantajalle kannattavaa, sillä hyvä kunto vaikuttaa myönteisesti terveyteen ja työkykyyn. Liikunta-aktiivisuuden ja etenkin liikunnan kuormittavuuden on havaittu olevan yhteydessä vähäisempiin sairauspoissaoloihin.Liikunta ja sairauspoissaolot Viitattu 23.2.2009 Työpaikan liikuntaohjelma myös vaikuttaa positiivisesti työpaikan ilmapiiriin ja toimii houkuttimena rekrytoinnissa. Välillisesti työpaikkaliikunnalla voidaan vaikuttaa myös yrityksen julkisuuskuvaan ja ulkopuolisten kanssa tehtävään yhteistyöhön. Työnantajan järjestämä liikuntatoiminta sekä työnantajan tarjoama, työntekijän omaehtoinen liikuntatoiminta ovat verovapaita etuja. Verovapauden edellytyksenä on edun tavanomaisuus ja kohtuullisuus. Edun on myös oltava kaikkien työntekijöiden käytössä. Lisäksi etu on tarkoitettu vain työntekijän henkilökohtaiseen käyttöön, ja etua käytettäessä työntekijä on voitava tunnistaa.http://www.vero.fi Verohallinnon ohje Dnro 1848/31/2008 ==Työpaikkaliikunta Suomessa== Suomen Kuntoliikuntaliiton työpaikkaliikuntabarometrin 2007 mukaan lähes kaikki yritykset investoivat työpaikkaliikuntaan. Henkilöstön liikuntaetuihin käytetään yhteensä noin 300 miljoonaa euroa vuodessa. Tutkimuksen mukaan etenkin suurimmilla työpaikoilla ja julkisella sektorilla liikuntainvestoinnit näyttävät olevan kasvussa. Viidessä vuodessa liikuntainvestoinnit henkilöä kohden ovat lähes kaksinkertaistuneet.Työpaikkaliikuntabarometri 2007 Viitattu 23.2.2009 Barometrin vastaajat arvioivat, että työnantajan tukemaan liikuntaan osallistuu säännöllisesti alle 40 % henkilöstöstä. Joskus liikuntaan osallistuu heidän arvionsa mukaan 57 %. Tutkimuksen mukaan eniten liikuntapalveluita ostetaan kuntosalilta. Tuetuista liikuntamuodoista toiseksi suosituimpia ovat uimahallipalvelut. ==Tapahtumia== Suomen suurin työpaikkaliikuntatapahtuma on vuodesta 1995 lähtien järjestetty Työpaikkaliikunnan Kuntofestivaali. Verkossa työyhteisöjen liikuntaan kannustavat Askeleet- ja go30 –pelit. == Katso myös == * Arkiliikunta * Omaehtoinen liikunta * Hyötyliikunta * Työmatkaliikunta ==Lähteet== ==Aiheesta muualla== *Suomen Kuntoliikuntaliitto, työpaikkaliikunta *Työpaikkaliikunnan kuntofestivaali *Askeleet *Yritysliikunta Suomessa *Go30 Luokka:Liikunta
Agrologien liitto

Agrologien Liitto on vuonna 1925 perustettu koulukuntajärjestö, jonka tehtävänä on agrologien etujen valvominen yleisellä tasolla sekä hyvän yhteishengen ja yhteistoiminnan kehittäminen agrologikunnassa. Agrologien Liitto edistää agrologien yhteenkuuluvuutta ja työssä jaksamista, huolehtii agrologien koulutuksen kehittämisestä, valvoo jäsentensä yhteiskunnallisia etuja yleisellä tasolla sekä tarjoaa jäsenkuntaa hyödyttäviä jäsenetuja. Agrologien Liitto julkaisee maatalousalan lehtiä Käytännön Maamies ja KMVET yhdessä ProAgrian kanssa. == Lähteet == ==Aiheesta muualla== *Agrologien Liitto Luokka:Suomalaiset ammattiliitot
Letecké muzeum

right|250px Letecké Muzeum on Kbelyssä 8 km koilliseen Prahasta sijaitseva ilmailumuseo. == Kbelyn lentokentän historia == Kbely oli Tšekkoslovakian ensimmäinen sotilaslentokenttä, jossa järjestettiin 1920- ja 1930-luvuilla useita kansainvälisiä ilmailunäyttelyitä. Tšekin kansallinen lentoyhtiö CSA alkoi reittilentonsa Kbelystä käsin lokakuussa 1923. Lentokenttä on edelleen Tšekin ilmavoimien tukikohta, jossa toimii koelentoyksiköitä.Ogden, sivu 48 == Ilmailumuseon perustaminen == 1960-luvun lopussa Prahan sotilasmuseo päätti pelastaa historialliset lentokoneet tuholta ja lopulta tuoda ne Kbelyyn näyttelyyn, jossa koneita alettiin varastoida 1920-luvun Wagner-tyyppiseen hangaariin. Tulevalle museoalueella pystytettiin Picha-tyyppinen hangaari. Museo perustettiin vuonna 1968. == Näyttelykoneet == Kbelyssä on nyt 275 lentokonetta, joista noin 110 on yleisön nähtävänähttp://www.vhu.cz/muzea/zakladni-informace-o-lm-kbely/ The Aviation Museum Kbely – Basic informations Museon arvokkaimmat artikkelit ovat Tšekkoslovakian 1920- ja 1930-luvun lentokoneet. Museo omistaa useita uniikkeja lentokoneita, muun muassa Avia BH-11C L-BONK, ja harvinaisia: esim. Iljushin Il-2 Sturmovik ja Supermarine Spitfire LF.IX.Hunt, sivu 94 Museossa on suuri määrä Neuvostoliiton suihkukoneita, joista osa valmistettiin Tšekkoslovakiassa lisenssillä. Kun Tšekkoslovakia muuntui Tšekin tasavallaksi ja Slovakian tasavallaksi 1. tammikuuta 1993, osa lentokoneista siirrettiin Slovakialle. Museon konekanta on muuttunut viime vuosina museon vaihtaessa koneitaan Yhdysvaltojen, Englannin ja Tšekin kanssa.Ogden, sivu 49 == Lähteet == * Ogden|, Bob, Aviation Museums and Collections of Mainland Europe, 2006, Air Britain, ISBN 0-85130-375-7 * Hunt, Leslie,Veteran and Vintage Aircraft, 1974,The Garnstone Press Ltd, ISBN 0-85511-240-9 === Viitteet === == Aiheesta muualla == * Museon sivusto * Valokuvia Kbelystä vuonna 2002 Luokka:Ilmailumuseot Luokka:Tšekin museot
Milk

Milk voi tarkoittaa seuraavia: *Harvey Milk (1930–1978), yhdysvaltalainen poliitikko ja homojen oikeuksien puolestapuhuja *Milk, Gus Van Santin ohjaama vuoden 2008 elokuva Harvey Milkistä *"Milk", singlenä julkaistu Garbagen kappale * Milk, Missourin sivujoki Yhdysvaltain Montanassa ja Kanadan Albertassa *Milk, yhtye *M.I.L.K, japanilainen pop-yhtye *Milk Inc., belgialainen dance-yhtye *milk, maito englanniksi.
Edvard Furuhjelm

Knut Elis Gustaf Edvard Furuhjelm (6. maaliskuuta 1845 Helsinki – 13. helmikuuta 1921 Helsinki) oli suomalainen kenraalimajuri ja Oulun läänin kuvernööri. (Viitattu 25.1.2020) ==Henkilöhistoria== Furuhjelmin vanhemmat olivat Kuopion läänin kuvernööri, senaattori, salaneuvos Sten Knut Johan Furuhjelm ja Alexandra Hjärne. Edvard Furuhjelm oli naimisissa vuodesta 1878 Anna Helena von Nandelstadhin (1858–1946) kanssa. Heillä oli neljä lasta, kaksospojat Knut Elis (1879–1949) ja August Edvard (1819–1905) sekä tyttäret Olga Matilda Alexandra (1881–1890) ja Kerstin Anna (1891–1984). Furuhjelm kävi 1856–1865 Haminan kadettikoulun ja palveli sitten Pietarissa Preussin kuningas Friedrich Wilhelm III:n krenatöörirykmentissä 1865–1868 ja Henkivartioväen Liettuan rykmentissä 1868–1872. Furuhjelm oli komppaniaupseerina Haminan kadettikoulussa 1872–1880 yleten luutnantiksi 1872, alikapteeniksi 1876 ja kapteeniksi 1878. Furuhjelm ylennettiin everstiluutnantiksi 1880 ja hän palveli sitten 7. Hämeenlinnan tarkk’ampujapataljoonassa 1880–1890. Hänestä tuli eversti 1890 ja hän toimi 4. Oulun tarkk’ampujapataljoonan komentajana 1890–1899. Furuhjelm oli Suomen sotakomissariaatin yli-intendenttinä 1899–1900 ja Oulun läänin vt. kuvernöörinä 1900–1903. Koska Furuhjelm ei suostunut järjestämään laittomina pitämiään asevelvollsuuskutsuntoja hän joutui eroamaan kuvernöörin virasta 1903. Samalla hän erosi myös sotapalveluksesta kenraalimajurin arvoisena. Furuhjelm toimi tämän jälkeen Helsingin Säästöpankin tarkastajana 1903–1906 ja Säästöpankin esimiehenä 1906–1910. Furuhjelm osallistui valtiopäiville aatelissäädyssä sukunsa edustajana 1904–1905 ja 1905–1906. Hän oli myös Oulun kaupunginvaltuuston jäsen 1893–1898. Furuhjelm toi 1889 Ruotsissa kehitetyn potkukelkan Suomeen, kun hän teetti potkukelkat kaksoispojilleen. Furuhjelm arveli potkukelkalla olevan myös sotilaallista käyttöä sen nopeuttaessa talvisia marsseja. Hän perusti Ouluun myös Suomen ensimmäisen potkukelkkaseuran. == Teoksia == * Anteckningar om Furuhjelmska släkten och Hongola gods, 1912 * Finska militärens enke- och pupilkassa 1820-1916, 1916 == Lähteet == Luokka:Oulun läänin maaherrat Luokka:Oulun kaupunginvaltuutetut Luokka:Suomalaiset kenraalit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1845 syntyneet Luokka:Vuonna 1921 kuolleet
RB-93

right|thumb|200px|RB-93 logo RB-93 on vuonna 1987 perustettu kaukalopalloseura Lappeenrannasta. Seuran joukkue pelasi kaudella 2012-2013 Suomen korkeimmalla sarjatasolla Kaukalopalloliigassa. Se nousi sarjaan ensimmäistä kertaa vuonna 2002, ja sen paras saavutus on SM-kulta kaudelta 2010–2011. Kotiottelunsa joukkue pelasi Kisapuistossa. Joukkue joutui luopumaan Kaukalopalloliigan sarjapaikastaan syksyllä 2013. Seura on aikaisemmin tunnettu myös nimellä RinkeliBallo, ja sen virallinen rekisteröity nimi on edelleen RinkeliBallo-93 LPR ry. == Saavutukset == * SM-kulta: 2010–2011 * SM-hopea: 2012–2013 * SM- pronssi: 2004–2005, 2009–2010 == Lähteet == == Aiheesta muualla == * RB-93:n sivusto Luokka:Lappeenrantalaiset urheiluseurat Luokka:Suomalaiset kaukalopalloseurat
Erkki Osmonsalo

Erkki Kustaa Osmonsalo (sukunimi vuoteen 1906 Relander; 9. elokuuta 1894 Joroinen – 17. helmikuuta 1949) oli suomalainen historioitsija ja Helsingin yliopiston poliittisen historian professori. Osmonsalon vanhemmat olivat kihlakunnantuomari Kustaa Konstantin Osmonsalo ja Vivi Agnes Lindblad. Hän pääsi ylioppilaaksi 1912 ja valmistui filosofian kandidaatiksi 1916, lisensiaatiksi 1933 ja tohtoriksi 1934. Osmonsalo toimi ennen Suomen sisällissotaa Puumalan suojeluskunnan esikunnan jäsenenä ja päällikkönä 1917–1918 ja sodan aikana valkoisten joukoissa komppanianpäällikkönä. Hän oli oppikoulun ja seminaarin opettajana 1923–1929 ja vuosina 1933–1948 hän toimi Oriveden kansanopiston ja kansankorkeakoulun yhteiskunnallisten aineiden opettajana. Osmonsalo oli Helsingin yliopiston Suomen historian dosenttina vuodesta 1939 ja poliittisen historian professorina 1948–1949. == Teoksia == * Vanhaa Heinolaa ja entisiä heinolaisia 1929 * Suomen rajapolitiikka Venäjän vallan aikana I, väitöskirja. 1932 * Valtion ja valtakunnan rajankäynnit Suomessa Venäjän vallan ja itsenäisyyden aikana, teoksessa Suomen maanmittauksen historia III: 4. 1933 * Suomen postilaitoksen historia III. 1938 * Fabian Langenskiöld. Valtiollinen elämäntyö 1, Historiallisia Tutkimuksia 24 1939 * Hallituksen politiikka herännäisliikkeitä kohtaan Aleksanteri I:n ja Nikolai I:n aikana 1940 * Suomen valloitus 1808 1947 == Lähteet == * Wikiaineisto: Kuka kukin oli 1961 == Aiheesta muualla == * Erkki Osmonsalon elämäkerta Kansallisbiografiassa Luokka:Helsingin yliopiston professorit Luokka:Suomalaiset historioitsijat Luokka:Suomen sisällissodan valkoiset Luokka:Vuonna 1894 syntyneet Luokka:Vuonna 1949 kuolleet Luokka:Suomalaiset professorit
Sarpajärvet

thumb|240px|Sarpa on pinta-alaltaan suurin Sarpajärvistä. Sarpajärvet () on suolajärvien ketju Kalmukian tasavallassa ja Volgogradin alueella Venäjällä. Järviketju ulottuu Volgan eteläpuolelta Volgogradin alueelta etelään Kalmukian puolelle Jergenin ylängön läheisyyteen. Järviketjun suurimmat järvet ovat Sarpa (42,6 km²), Barmantsak (25,8 km²), Tsagan-Nur (23,5 km²) ja Batyr-Mala (21,9 km²). Luokka:Kalmukian järvet Luokka:Volgogradin alueen järvet Luokka:Suolajärvet
Gregory ja Vähän Valoo

Gregory ja Vähän Valoo oli oululainen rock-yhtye. == Julkaisut == * Vähän valoo (1991). Levy julkaistiin CD- ja LP-levynä sekä C-kasettina Kräk!- levymerkin alla. Levyn tuotti Pave Maijanen. ==Luettelo Gregory ja Vähän Valoo -yhtyeen kappaleista== Yhtyeen tunnetuin kappale on eittämättä ainokaisen pitkäsoittolevyn nimikappale "Vähän valoo". Se sai aikanaan paljon radiosoittoaikaa. Rock Web -sivustolla kappale on listattu "kaikkien aikojen kotimaiset rock-biisit"-listalla sijalle 11http://www.turkku.com/music/fin_laulut.html . Suomen äänitearkistossahttp://www.aanitearkisto.fi/firs2/nimi.php?Id=Gregory+Ja+V%E4h%E4n+Valoo mainitaan yhtyeeltä kaiken kaikkiaan 14 kappaletta. *Baccus ja lauantai *Daria *Enkeli *Haaksirikkoisen tarina *Kulunut mies *Kuunvalonainen *Kymmenen päivää *Kävelytän *Meraiheinen valssi *Miltä tuntuu *Nojaa minuun *Shabdilaar *Tummaa tai heleää *Vähän valoo ==Esiintymiset== Yhtye esiintyi ainakin seuraavissa tilanteissa: * 20. toukokuuta 1991 Tullikamarihttp://www.tampere.fi/tullikamari/historiikki/index.php?sivu=1&otsikko;=1&alasivu;=keikkalistat/1991 ==Kokoonpano== Yhtyeen kantava hahmo oli Gregori V. (myös Gregori Vaara tai Gregory Vaara) - salanimellä esiintynyt oululainen muusikko Eero "Eppu" Ainesmaa. Hän vastasi soololaulun ja kitaransoiton lisäksi myös laulujen sävellyksistä ja sanoituksista. ==Lähteet== Luokka:Suomalaiset rockyhtyeet
Arbetartidningen Enhet

Arbetartidningen Enhet () oli vuosina 1973–1988 julkaistu suomalainen vasemmistolainen viikkolehti. Enhet oli Suomen kommunistisen puolueen vähemmistön eli niin sanottujen taistolaisten ruotsinkielinen äänenkannattaja, ja sitä julkaisi Tiedonantajayhdistys. Lehden päätoimittajia olivat muun muassa Nils Torvalds (1974–1975) ja Thomas Micklin. Enhet perustettiin, koska ruotsinkieliset taistolaiset eivät saaneet ääntään kuuluville enemmistöläisten toimittamassa Folktidningen Ny Tid -lehdessä. Ensimmäinen näytenumero ilmestyi keväällä 1973, ja lehti alkoi ilmestyä säännöllisesti helmikuussa 1974. Julkaisijaksi tuli Tiedonantajayhdistys, ja Enhet seurasi Tiedonantajan poliittisia linjauksia. Enhet julkaisi säännöllisesti käännettyä materiaalia Tiedonantajasta ja Neuvostoliiton APN:ltä.Berggren & Lydén 2009, s. 236–256. Lehti käytti samaa Marxin, Engelsin ja Leninin kuvat sisältänyttä logoa kuin Tiedonantaja. Enhetin ensimmäiseksi päätoimittajaksi valittiin hankkeen puuhamies Nils Torvalds, jota pidettiin ruotsinkielisten taistolaisten johtavana ideologina. Thomas Micklin otti vastuun, kun Torvalds lähti Moskovaan puoluekouluun vuonna 1975. Micklin luopui tehtävästä mennessään suorittamaan asevelvollisuutta vuonna 1977. Enhet julkaisi Tiedonantajan tavoin vapputervehdyksiä. Parhaimmillaan lehdessä julkaistiin 1 600 tukijan nimet vuonna 1976. Nimiä kerättiin muun muassa mielenosoituksissa, eikä tervehtijöillä välttämättä ollut muuta yhteyttä liikkeeseen.Berggren & Lydén 2009, s. 241. Enhetillä oli parhaimmillaan noin 1 000–2 000 tilaajaa. Vuonna 1976 lehteä painettiin 1 951 kappaletta ja 1981 painos oli 962. Enhetiä painettiin Vaasassa Palosaaren Järjestötalon kellarissa (Agit Graf) ja myöhemmin Finlaysonin vanhassa tehtaassa (Polyprint). Lehteä toimitettiin muun muassa Pitäjänmäellä samassa huoneistossa Tiedonantajan kanssa.Berggren & Lydén 2009, s. 258–260, 280–282. Enhetissä oli hyvin vähän mainoksia. Lehteä rahoitettiin muun muassa keräyksillä ja talkoilla. Monet yksityishenkilöt ja samanhenkiset järjestöt tukivat lehteä säännöllisesti. Enhet sai taloudellista tukea myös Neuvostoliitosta. Pimeä idäntuki kulki TA-yhdistyksen ja Christian Blomin kautta.Berggren & Lydén 2009, s. 267–280. Enhetin viimeinen numero julkaistiin 18. elokuuta 1988. Osa lehden toimittajista siirtyi lakkauttamisen yhteydessä Tiedonantajan palvelukseen.Berggren & Lydén 2009, s. 264. Enhetin seuraaja oli Magasinet PRO (1988–?). ==Lähteet== * ===Viitteet=== Luokka:Demokraattinen vaihtoehto Luokka:Kansandemokraattiset lehdet Luokka:Ilmestymästä lakanneet suomalaiset ruotsinkieliset sanomalehdet Luokka:Taistolaisuus
Barmantsak

Barmantsak () on suolajärvi Kalmukian tasavallan ja Volgogradin alueen rajalla Venäjällä. Suurin osa järvestä sijaitsee Kalmukian pohjoisosassa Bağ Dörvdin piirissä. Barmantsak kuulu Sarpajärvien ketjuun. Luokka:Kalmukian järvet Luokka:Volgogradin alueen järvet Luokka:Suolajärvet
Odotus (kappale)

Odotus on Viikatteen single. Se on Viikatteen ensimmäinen virallinen single. Sitä ei ole julkaistu albumilla. Odotus julkaistiin 7 tuuman vinyylinä 500 kappaleen painoksena. Julkaisu on Longplay Musicin ensimmäinen. Kannet on tehnyt Arvo Viikate. Värivinyyli on levy-yhtiön sanoin huolen harmaa. == Kappaleet == # # # ==Yhtyeen kokoonpano== * Kaarle Viikate (oik. Kalle Virtanen) – kielisoittimet, laulu * Simeoni Viikate (oik. Simo Kairistola) – lyömäsoittimet \+ * J-J Nippala – äänitys ja miksaus (Funny Farm Studio, Kouvola) * Ari Taiminen – kansi ==Aiheesta muualla== * Luokka:Viikatteen kappaleet Luokka:Vuoden 2001 kappaleet
Fastrax

Fastrax Oy on suomalainen satelliittipaikannustekniikan yritys, joka on perustettu vuonna 1999. Sen toimipaikka on Vantaalla ja yhtiössä toimii noin 40 työntekijää. Fastrax suunnittelee ja toteuttaa GPS-paikannuspiirejä eri laitteisiin ja liikkuvan kaluston ja kuljetusten seurantasovelletuksia. Fastrax myytiin lokakuussa 2012 Sveitsiläiselle u-blox AG:lle. ==Lähteet== ==Aiheesta muualla== * Yrityksen kotisivu *http://www.u-blox.com Luokka:Suomalaiset teknologiayritykset Luokka:Paikannus Luokka:Vantaalaiset yritykset
Haukkajärvi (Käkisalmen piiri)

Haukkajärvi () on järvi Käkisalmen piirissä Leningradin alueella Venäjällä lähellä Karjalan tasavallan rajaa Karjalankannaksen pohjoisosassa noin 10 kilometrin päässä Kaarlahden (Kuznetšnoje) rautatieasemalta. Järvi sijaitsee Suomen Neuvostoliitolle luovuttamalla alueella ja oli Suomelle kuuluessaan osa Hiitolan kunnan Veijalan kylää. Järvi on osa Vuoksen vesistöä ja laskee Ilmeenjokeen. Noin 2 kilometriä pitkä järvi on syntynyt jyrkkärinteiseen kallioperän murrokseen ja järven jyrkät rantakalliot ovat suosittu kiipeilykohde. Järvi ja sen ympäristö, mukaan lukien viereinen Valkeajärvi (Ozero Pestovo) on rauhoitettu luonnonmuistomerkkeinä. Vuonna 2006 Karjalan tasavallan viranomaisille myönnettiin luvat graniittilouhoksia varten Karjalan tasavallan alueelle järven läheisyyteen. Julkisen kampanjan ja Leningradin alueen hallinnon tekemän vetoomuksen jälkeen vuonna 2007 hankkeesta kuitenkin luovuttiin ja myös kymmenen kilometrin vyöhyke Karjalan tasavallan puolella rajaa varattiin suojelualueeksi. ==Lähteet== * * * Luokka:Leningradin alueen järvet Luokka:Vuoksen alue Luokka:Leningradin alueen luonnonsuojelualueet Luokka:Luovutettujen alueiden järvet Luokka:Hiitola
Chilenmansikka

Chilenmansikka (Fragaria chiloensis) on Amerikan mantereen länsirannikolta lähtöisin oleva mansikkalaji. Sen luontainen levinneisyysalue ulottuu Tyynenmeren rannikolla Kaliforniasta Chileen saakka, ja sitä kasvaa myös Havaijilla. Viljelykasvina käytettävä puutarhamansikka on virginianmansikan ja chilenmansikan risteytys. Euroopassa chilenmansikan teki tunnetuksi ranskalainen tutkimusmatkailija Amédée-François Frézier (1682–1773). Hän oli löytänyt tämän suurimarjaisen kasvin Etelä-Amerikasta, toi sen sieltä Ranskaan ja aikoi aloittaa viljelyksen. Hänen pettymyksekseen kasvi ei kuitenkaan tuottanut Ranskassa lainkaan marjoja. Syyksi osoittautui, että eräistä muista mansikkalajeista poiketen chilenmansikka on kaksikotinen kasvi, eli sillä heteet ja emit ovat eri kasviyksilöissä. Tällaisella kasvilla vain emiyksilöt tuottavat marjoja, ja nekin vain, jos lähellä kasvaa myös hedeyksilöitä, joista niihin kulkeutuu siitepölyä. Frézier oli kuitenkin tuonut Ranskaan vain runsaasti marjoja tuottavia yksilöitä eli pelkkiä emikasveja.Arne Rousi: Auringonkukasta viiniköynnökseen, ravintokasvit ihmisen palveluksessa, WSOY 1997, ISBN 951-0-21295-4 Eräät bretagnelaiset puutarhurit havaitsivat kuitenkin pian, että chilenmansikka saatiin tuottamaan marjoja, jos lähellä kasvatettiin myös Eurooppaan jo aikaisemmin tuotuja virginianmansikoita. Täten näiden kahden lajin risteytyksenä syntyi nykyisin eniten viljelty mansikkalaji, puutarhamansikka (Fragaria × ananassa). == Lähteet == Luokka:Mansikat
Ekeby (Bjuv)

Ekeby on taajama ja entinen kunta Bjuvin kunnassa Skånessa, Ruotsissa. Kylä sijaitsee 20 kilometriä Helsingborgista itään. Kylässä toimii muun muassa peruskoulu, kirjasto ja muita palveluita. Kaakelivalmistajan CC Höganäs byggkeramikin pääkonttori sijaitsi Ekebyssä, mutta se suljettiin vuonna 2008 huonon myynnin takia. Ekebyn kuuluisin yritys on nykyään huonekaluliike Ekeby Möbelaffär, joka aloitti toimintansa vuonna 1980 vain 600 neliömetrin tiloissa ja on nykyään kasvanut 13 000 neliömetrin kokoiseksi, Skånen kuuluisammaksi huonekaluliikkeeksi Ikean jälkeen. ==Väestönkehitys== ==Lähteet== * http://www.ekebymobel.com/ ===Viitteet=== Luokka:Ruotsin taajamat Luokka:Ruotsin entiset kunnat Luokka:Bjuvin kunta
Maitland McConnell

Maitland McConnell on yhdysvaltalainen näyttelijä, joka tuli tunnetuksi elokuvista Killer Movie ja Ninja Cheerleaders. Hän on esiintynyt myös televisiosarjoissa CSI, Aavekuiskaaja ja CSI: New York. ==Lähteet== ==Aiheesta muualla== * MaitlandMcConnell.com Luokka:Yhdysvaltalaiset elokuvanäyttelijät Luokka:Syntymävuosi puuttuu Luokka:Elävät henkilöt
Piimävelli

Piimävelli on pohjalainen jälkiruoka, jota syötiin Suomessa varsinkin 1930- ja 1940-luvuilla. Vielä 1960-luvulla se oli myös kouluruokaa Etelä-Pohjanmaalla. Velliä syödään joko klimppien tai leipäjuuston kanssa. Riisiä ja makaronia keitetään suolavedessä. Sekaan kaadetaan hitaasti kuumentaen piimää, johon on lisätty vähän vehnäjauhoja. Keitto maustetaan siirapilla, sokerilla ja suolalla. (Klimpit valmistetaan sekoittamalla maitoa ja rusinoita vehnäjauhoihin ja ottamalla syntyneestä taikinasta lusikan kokoisia paloja eli niin sanottuja ”klimppejä”. Kun klimpit ovat kypsiä, ne kelluvat pinnalla.) Lopuksi keitokseen lisätään runsaasti leipäjuustoa, jonka pehmennyttyä piimävelli on valmis. Pohjois-Savossa tunnetaan piimävelli, joka tehdään kokkelipiimästä ja ohrajauhosta. Se äänestettiin vuonna 1984 Nilsiän nimikkoruoaksi. Turun saariston Houtskarin pitäjäruoaksi valittiin kirnupiimästä, vedestä ja jauhoista keitetty kirnupiimävelli. Pohjois- Pohjanmaalla tunnetaan riisillä höystetty piimävelli nimellä huituvelli; se on Lumijoen ja Oulaisten pitäjäruoka.Kolmonen, Jaakko 1988. Kotomaamme ruoka- aitta: Suomen, Karjalan ja Petsamon pitäjäruoat, s. 19. Helsinki: Patakolmonen Ky. ==Lähteet== * * http://www.kotikokki.net/reseptit/nayta/50944/Etel%C3%A4-Pohojalaanen%20piim%C3%A4velli/ Luokka:Suomalainen keittiö ===Viitteet===
Rasvarieska

thumb|Rasvarieskaa. Rasvarieska on Pohjois-Karjalan ja Pohjois-Savon ortodoksisilta seuduilta lähtöisin oleva perinneruoka, jota on perinteisesti syöty laskiaisen aikaan. Rasvarieska valmistetaan samalla lailla kuin tavallinen ohrasta tai perunasta valmistettu rieska, mutta sen päälle ladotaan sian kylkisiivuja. Se paistetaan perinteisesti leivinuunissa. Rasvarieskasta on tehty erilaisia mukaelmia ympäri Suomea. 1950- ja 1960-luvulla rasvarieskaa valmistettiin useammassa leipomossa. Nykyään jotkut leipomot valmistavat sitä sesonkituotteena erityisesti laskiaisen aikaan, kuten esimerkiksi oululainen Huovisen leipomo. Rasvarieskaa saatetaan leikkimielisesti sanoa suomalaiseksi vastineeksi pizzalle, ja siitä käytetäänkin joskus lempinimeä "läskipitsa".Harju 2009 Rasvarieskasta tunnetaan myös versio, jonka valmistaminen ohraryyneistä tai suurimoista aloitetaan ruskistamalla silava ja keittämällä ryynit rasvavedessä. Vasta lopullinen kypsentäminen tapahtuu uunissa matalassa lämmössä (175°C).Hyvä kokki 1988, 643 ==Lähteet== * * === Viitteet === Luokka:Suomalaiset leivät
Alankomaiden vuoden jalkapalloilija

Alankomaiden vuoden jalkapalloilija () on Alankomaiden jalkapallon pääsarjan Eredivisien parhaalle pelaajalle vuosittain myönnettävä palkinto. Vuosina 1984–2005 Alankomaiden jalkapallon pelaajayhdistys VVCS jakoi omaa palkintoaan. Vuosina 1982–2005 myös lehdet De Telegraaf ja Voetbal International jakoivat omaa palkintoaan. Vuonna 2006 palkinnot yhdistettiin. ==Voittajat== ===Yhdistetty palkinto=== Vuosi Pelaaja Seura 2019 Matthijs de Ligt Ajax 2018 Hakim Ziyech Ajax 2017 Karim El Ahmadi Feyenoord 2016 Davy Klaassen Ajax 2015 Georginio Wijnaldum PSV 2014 Daley Blind Ajax 2013 Wilfried Bony Vitesse 2012 Jan Vertonghen Ajax 2011 Theo Janssen Twente 2010 Luis Suárez Ajax 2009 Mounir El Hamdaoui AZ 2008 John Heitinga Ajax 2007 Afonso Alves Heerenveen 2006 Dirk Kuyt Feyenoord ===Pelaajayhdistyksen palkinto=== Vuosi Pelaaja Seura 2005 Mark van Bommel PSV 2004 Maxwell Ajax 2003 Mateja Kežman PSV 2002 Pierre van Hooijdonk Feyenoord 2001 Mark van Bommel PSV 2000 Ruud van Nistelrooy PSV 1999 Ruud van Nistelrooy PSV 1997 Jaap Stam PSV 1996 Ronald de Boer Ajax 1995 Luc Nilis PSV 1994 Ronald de Boer Ajax 1993 Jari Litmanen Ajax 1992 Dennis Bergkamp Ajax 1991 Dennis Bergkamp Ajax 1990 Jan Wouters Ajax 1989 Romário PSV 1988 Ronald Koeman PSV 1987 Ronald Koeman PSV 1986 Ruud Gullit PSV 1985 Marco van Basten Ajax 1984 Ruud Gullit PSV ===Lehtien palkinto=== Vuosi Pelaaja Seura 2005 Mark van Bommel PSV 2004 Maxwell Ajax 2003 Dirk Kuyt Utrecht 2002 Cristian Chivu Ajax 2001 Johann Vogel PSV 2000 Jerzy Dudek Feyenoord 1999 Michael Mols Utrecht 1998 Edwin van der Sar Ajax 1997 Jaap Stam PSV 1996 Danny Blind Ajax 1995 Danny Blind Ajax 1994 Ed de Goeij Feyenoord 1993 Marc Overmars Ajax 1992 John Metgod Feyenoord 1991 Hennie Meijer Groningen 1990 Edward Sturing Vitesse 1989 Gerald Vanenburg PSV 1988 Gerald Vanenburg PSV 1987 Frank Rijkaard Ajax 1986 Ruud Gullit PSV 1985 Frank Rijkaard Ajax 1984 Johan Cruijff Feyenoord 1983 Piet Schrijvers Ajax 1982 Martin Haar Haarlem == Lähteet == * Netherlands - Player of the Year and Other Awards Luokka:Jalkapallopalkinnot Luokka:Alankomaiden jalkapallo
Turpaan ruutitehdas

Turpaan ruutitehdas toimi Sippolan Hirvelässä (nyk. Kouvola), Summanjoen Turpaankosken itärannalla vuosina 1877–1890. Tehtaan omisti Turpa Krutbruk Ab – Turpaan Ruutitehdas Oy ja se valmisti kanuuna-, metsästys- ja porausruutia yhteensä 318 000 tonnia. Tehdas oli toiminnassa ympäri vuoden. Tuotteita kuljetettiin Venäjälle Kaipiaisten aseman ja Haminan sataman kautta. Tehdas tuhoutui räjähdyksenomaisessa tulipalossa, niin kutsutussa "Turpaan pamauksessa" 19. toukokuuta 1890 (toisen lähteen mukaan jo huhtikuussa). Räjähdys ei vaatinut kuolonuhreja, koska se sattui tehtaan ruokatauon aikana. Myös suurimmat ruutivarastot saatiin pelastettua. Aluksi suunniteltiin tehtaan rakentamista uudelleen, mutta hanke ei koskaan toteutunut. Ruutitehtaan perustajina olivat kamariherra Constantin Linder, kapteeni Karl Gustaf Sanmark, vuorineuvos Fredrik Idestam ja kauppias Karl Gustaf Lydmark. Rakentamista valvoi ja tehtaan ensimmäisenä johtajana toimi insinööri Knut August Palmberg (1844–1914), joka perusti myöhemmin Tirvan tehtaat. Entinen ruutitehtaan alue on nykyisin Stora Enson omistuksessa. Tehtaasta on jäljellä Summanjoessa olevat patolaitteet sekä rakennusten raunioita ja korkeita kivimuureja ja maavalleja, joista osa on jäänyt kasvillisuuden peittoon. Alueella on järjestetty muutamia kotiseutujuhlia ja suunnistuskilpailuja. Padon yhteyteen rakennettiin vuonna 1890 Turpaan vesimylly, joka on kunnostettu vuosina 2004–2006. Lähistöllä sijaitsee myös vuonna 1890 perustettu, nyttemmin lakkautettu Keisarinkosken saha. Turpaan ohella Suomessa toimi 1800-luvulla myös Östermyran ruutitehdas Seinäjoella vuodesta 1828 aina 1890-luvulle. == Lähteet == * * Rakennusperinto.fi 10.7.2006: Rakennustutkija ja Urban Explorer ruutitehtaan raunioilla * Museoviraston rekisteriportaali * Kymenlaakson liiton virkistys- ja ulkoilualueselvitys 2008, s. 70 (pdf- tiedosto) * GTK tietoaineistot: Suomen kaivosteollisuus:teollisuusmineraalien tuotanto * Kymenlaaksolaisia vaikuttajia: Knut August Palmberg * Alueella olevan geokätkön tietosivu (galleriassa myös kuva tehtaasta) Luokka:Suomen teollisuushistoria Luokka:Kouvolan rakennukset ja rakennelmat Luokka:Entiset suomalaiset kemianteollisuusyhtiöt Luokka:Räjähdysonnettomuudet Suomessa
Alien Hominid

Alien Hominid on The Behemothin ja Tuna Technologiesin kehittämä sekä Zoo Digital Publishingin ja O3 Entertainmentin julkaisema ammuntapeli. Aluksi suurta suosiota nauttinut, Tom Fulpin ja Dan Paladinin luoma flash-peli julkaistiin myös laajennettuna versiona PlayStation 2:lle, Xboxille ja Nintendo GameCubelle vuonna 2004 sekä Xbox 360:lle vuonna 2007. == Vastaanotto == Alien Hominid sai hyvät pisteet GameSpotilta, joka antoi pelille 8.4/10. == Lähteet == == Aiheesta muualla == * Luokka:Vuoden 2004 videopelit Luokka:PlayStation 2 -pelit Luokka:Xbox-pelit Luokka:Xbox 360 Live Arcade -pelit Luokka:Nintendo GameCube -pelit Luokka:Game Boy Advance -pelit Luokka:Flash-pelit Luokka:iOS-pelit Luokka:Ampumapelit Luokka:Science fiction -videopelit Luokka:Indie-videopelit
Asterix at the Olympic Games (videopeli)

Asterix at the Olympic Games on samannimiseen elokuvaan ja sarjakuvakirjaan perustuva toimintaseikkailu-, tasohyppely- ja urheilupeli. Peli on julkaistu PlayStation 2:lle, Windowsille, Wiille, Nintendo DS:lle ja Xbox 360:lle Pelissä on tarinatilan lisäksi olympiatila, jossa pelataan minipelejä. Näihin kuuluvat pituushyppy, köydenveto, sammakkopallo (lentopallo sammakoilla), kukkulan kuningas, moukarinheitto, keihäänheitto, The Romanophone ja hevoskärrykisa. == Juoni == Asterix ja Obelix tapaavat Autobus-nimisen roomalaisen metsässä, jonka perässä on mustavioletti vana. He saavat selville, että vanaa käyttää ilkeä tiedemies Doctormabus, joka pääsee vanan synnyttävällä avaimella eri ulottuvuuksiin. Myöhemmin gallialaissankarit saavat selville, että kaiken takana onkin hallitsija Julius Caesarin kiero poika Brutus, joka aikoo hakea eri ulottuvuuksista roomalaisia muodostamaan jättiarmeijan, jolla hän aikoo syrjäyttää isänsä. Luokka:Vuoden 2007 videopelit Luokka:Nintendo DS -pelit Luokka:PlayStation 2 -pelit Luokka:Wii- pelit Luokka:Windows-pelit Luokka:Xbox 360 -pelit Luokka:Olympia-aiheiset pelit Luokka:Asterix seikkailee Luokka:Sarjakuviin perustuvat videopelit
Tyyneysrukous

Tyyneysrukous on yleinen nimitys alun perin nimettömälle rukoukselle, joka pannaan yleensä teologi Reinhold Niebuhrin nimiin: Tyyneysrukousta on käytetty paljon muun muassa AA-liikkeessä 1930-luvulta lähtien. Yleensä on katsottu, että rukous on peräisin Niebuhrilta, mutta sen alkuperästä on esitetty erilaisia arveluja. Niebuhr itse piti itseään rukouksen ensimmäisenä esittäjänä, ja se esiintyy muun muassa hänen teoksessaan The Essential Reinhold Niebuhr: Selected Essays and Addresses (1987) sekä hänen tyttärensä Elisabeth Siftonin teoksessa The Serenity Prayer: Faith and Politics in Times of Peace and War (2003). Siftonin mukaan hänen isänsä oli käyttänyt rukousta vuonna 1943. Hän on kuitenkin ilmeisesti käyttänyt sitä saarnassaan jo vuonna 1932 tai aikaisemmin. Rukous on pantu virheellisesti muun muassa Augustinuksen, Tuomas Akvinolaisen, Franciscus Assisilaisen, Paul Tillichin ja Friedrich Christoph Oetingerin nimiin. Tyyneysrukousta voidaan pitää ajatukseltaan hyvin stoalaisena. == Lähteet == == Kirjallisuutta == * == Aiheesta muualla == * The Origin of our Serenity Prayer AA History and Trivia * Das falsche Oetinger-Gebet oder das Gelassenheits-Gebet Wurttembergische Landesbibliothek Stuttgart * Goodstein, Aurie: Serenity Prayer Stirs Up Doubt: Who Wrote It? The New York Times 11.7.2008 Luokka:AA-liike Luokka:Kristilliset rukoukset Luokka:Seulonnan keskeiset artikkelit
Casper’s Scare School (videopeli)

Casper’s Scare School on PlayStation 2:lle vuonna 2008 julkaistu seikkailupeli. Myöhemmin samana vuonna julkaistiin yksinkertaistettu versio pelistä Nintendo DS:lle nimellä Casper’s Scare School: Classroom Capers. Peli perustuu samannimiseen animaatioelokuvaan ja TV-sarjaan. == Juoni == Casperin enot lähettävät hänet kauhukouluun, jossa Casper saa selville koulukiusaaja Thatch-vampyyrin suunnitelman, jossa Thatch aikoo muuttaa kaikki koulun oppilaat kiviksi. Luokka:Vuoden 2008 videopelit Luokka:PlayStation 2 -pelit Luokka:Nintendo DS -pelit Luokka:Seikkailupelit
Mikrometeoroidi

Mikrometeoroidi on avaruudessa liikkuva pieni pölynhitunen. Niitä arvellaan irtoavan muun muassa komeetoista haihtumisen takia, ja komeettojen ja muiden pienehköjen taivaankappaleiden keskinäisten törmäysten tuloksena. Mikrometeoroideja tulee Aurinkokuntaan myös tähtienvälisestä avaruudesta. Osa Maan ilmakehään osuvista mikrometeoroideista on kotoisin naapuritähtien planeettakeräytymäkiekosta – esimerkiksi beta Pictoris -tähden ympäriltä. Maan ilmakehässä palava mikrometeoroidi on mikrometeori, ja Maan pinnalle törmäävä pienen pieni hitunen mikrometeoriitti. Miljardisosakilogramman painoisia mikrometeoroideja osuu Maahan noin 1 kpl/(vrk·m2)http://vanha.sci.utu.fi/astrobiologia/TKU07/TKU_2007_C1_verkkoon.pdf Pienten kappaleiden nykyinen törmäystiheys. Mikrometeoroidit aiheuttavat taivaankappaleiden ja avaruudessa liikkuvien esineiden hidasta kulumista eli eroosiota. == Katso myös == *Meteoroidi *Avaruuspöly == Lähteet == Luokka: Aurinkokunta Luokka:Meteoroidit
Saveron lasitehdas

Saveron lasitehdas oli silloisen Sippolan kunnan Saveron kylässä sijainnut lasitehdas, joka oli toiminnassa vuosina 1858–1899. Tehtaan perusti Sippolan kartanon omistanut kapteeni Aleksander von Daehn. Lasitehdasta kutsuttiin ”mustaksi ruukiksi” siellä valmistettujen lasipullojen tumman värin vuoksi. Saveron kylä kuuluu nykyisin Kouvolaan. Tehtaan perustajalla von Daehnilla oli aluksi pietarilainen liikekumppani, joka hankkii tehtaan tuotteille ostajia Venäjältä. Tehdas tuotti aluksi talouslasia ja apteekkipulloja, mutta se kärsi tuotteiden laatuongelmista. Vuonna 1860 tehtaalle valmistui uusi hytti, jossa alettiin valmistaa tummia pulloja. Von Daehn hankki tehtaalle Saksasta ammattitaitoisia lasinpuhaltajia, ja pian myös tuotteiden laatu parani niin, että tehtaan valmistamat pullot saivat kunniakirjan Moskovassa pidetyssä näyttelyssä. Saveron lasitehdas myytiin vuonna 1899 kotkalaiselle Halla- yhtiölle, joka lopetti tehtaan toiminnan jo samana vuonna. == Lähteet == * * Heli Mäki: Ruulut suuret, sano lasimestari – lasiteollisuus Kymenlaaksossa * Luokka:Entiset suomalaiset lasitehtaat Luokka:Suomen teollisuushistoria Luokka:Kouvolan rakennukset ja rakennelmat Luokka:Kouvolan historia Luokka:Sippola
Dead or Alive 2

Dead Or Alive 2 (lyhyemmin DOA2) () on Team Ninjan kehittämä ja Tecmon julkaisema taistelupeli. Peli on julkaistu vuonna kolikkopelinä Sega NAOMI -alustalle ja seuraavana vuonna PlayStation 2:lle ja Sega Dreamcastille. == Juoni == Fame Douglasin kaltaisen merkittävän johtajan salamurhaa ei voi ohittaa olan kohautuksella. Douglas oli legendaarisen Dead or Alive - taistelumestaruuskilpailun taustavoima. Hänen kuolemansa on ajanut maailman kaaokseen ja avannut oven pahalle. Mikään ei ole pyhää, ei edes uusi Dead or Alive 2 - mestaruuskilpailu, sillä uusi promoottori on läpimätä ja turmeltunut nero, joka ei kaihda murhaakaan - hän on jo surmannut Fame Douglasin... Kilpailijat saapuvat paikalle kaikkialta maailmasta. Joillakin on salaisia tarkoitusperiä ja useimmat haluavat maksaa vanhoja kalavelkojaan, mutta kaikkia piiskaa sama päämäärä - he haluavat voittaa tavoitellun Dead or Alive 2 - mestaruuden. == Pelin hahmot == *Ayane *Bass Armstrong *Bayman *Ein *Gen Fu *Helena *Jann Lee *Kasumi *Lei Fang *Leon *Ryu Hayabusa *Tengu *Tina Armstrong *Zack == Aiheesta muualla == * * Luokka:Vuoden 1999 videopelit Luokka:Tecmon kolikkopelit Luokka:Sega Dreamcast -pelit Luokka:PlayStation 2 -pelit Luokka:PlayStation Network -pelit Luokka:Dead or Alive
Teegardenin tähti

Teegardenin tähti, joka tunnetaan myös nimellä SO025300.5+165258, on punainen kääpiötähti Oinaan tähdistössä 12,6 valovuoden päässä Maasta. Se löydettiin NASAn NEAT-ohjelman ottamista kuvista. == Planeetat == Planeetta Massa M⊕ ,Maa=1 Säde R⊕,Maa=1 Isoakselin puolikas a AU Kiertoaika P Päivää Eksentrisyys e b ≥1.05+0.13−0.12 n. 1.02 0.0252+0.0008−0.0009 4.91±0.0014 0+0.16−0 c ≥1.11+0.16−0.15 0.0443+0.0014−0.0015 11.409±0.009 0+0.16-0 == Lähteet == == Aiheesta muualla == *Discovery of a New Nearby Star *The New Nearby Star SO025300.5+165258 Luokka:Paikallinen kuuma kupla Luokka:Punaiset kääpiöt
Tilauslentoyhtiö

Tilauslentoyhtiö eli charter-lentoyhtiö on lentoyhtiö, joka vuokraa matkustajalentokoneita etenkin matkatoimistoille. Usein tilauslentoyhtiö lentää jatkuvasti kiinteitä reittejä esimerkiksi Euroopan suuremmista kaupungeista Espanjan, Italian ja Kreikan turistikohteisiin, mutta yhtiön matkustajat ovat lomamatkalaisia siinäkin tapauksessa, että lento ei ole osa myös hotellin kattavasta lomapaketista. Lentolippu ostetaan tällöin aina matkatoimistosta eikä lentoyhtiöltä. Myös reittilentoyhtiöt vuokraavat ylimääräistä konekapasiteettiaan tällaiseen palveluun. Tilauslentopalveluita välittävät yritykset (Air Charter Broker) toimivat lentoyhtiön ja asiakkaan välikätenä. Välittävän yrityksen toimenkuvaan kuuluu usein tilauslentojen kilpailutus ja asiantuntijapalvelun antaminen vuokraavalle taholle. Suomalainen tilauslentopalveluita välittävä yritys on esimerkiksi Private Skies Oy. Luokka:Lentoyhtiöt